cyanic-selkie/wikianc huggingface dataset:
דיאנה דיגט
ביוגרפיה
ב-18 בדצמבר 2019 ישבה דיגט בראשות בית הנבחרים בפועל, וניהלה את הדיונים במליאה ביום בו הצביעו חברי בית הנבחרים על הדחתו הראשונה של דונלד טראמפ. ב-12 בינואר 2021 מונתה דיגט לאחת מתשעת "מנהלי בית הנבחרים" במהלך משפט ההדחה השני של דונלד טראמפ.
לוחכי עלים
לוחכי עלים (באנגלית: browsing) הם בעלי חיים הרבּיבוֹרים (אוכלי-צמחים) הניזונים מעלים, נבטים ושאר מזון צמחי, אך בניגוד למרבית אוכלי העלים – ובדומה ללוחכי העשב – הם ניזונים מהעשבים הנמוכים, המותאמים יותר לעיכול התאית הקשה של העשב ולתזונה מפני הקרקע במשך רוב שעות היום.
בניגוד אליהם לוחכי העלים יעדיפו תזונה של עלי עצים נמוכים ושיחים ולעיתים גם צמחייה רכה קרקעית או אף צמחי מים. בצורת אכילתם הם דומים מאוד ללוחכי העשב אך בעלי שיניים עדינות יותר הנשחקות בקצב מואט יותר ובעלי קיבה פחות מותאמת לעיכול תאית. חלקם מגוונים גם בעשבים וקשה להבחין בהבדל מוחלט ביניהם.
חלק ממינים אלה שהם שוכני קרקע בעלי מאפיינים המתאימים להגעה אל ענפי העצים. הצבי הג'ירפי בעל שרירים מיוחדים ה"נועלים" את גפיו האחוריות ומכופפים את הקדמיות, כך שיוכל "לאחוז" בענפים והוא גם בעל צוואר ארוך המסייע למשימה. הג'ירף גם הוא בעל צוואר ארוך וכן לשון ארוכה ותופסנית. בנוסף מיני אייליים שונים, אנטילופות שוכנות חורש רבות ואף חיות מבויתות כמו פרות, כבשים או עזים (הנוהגות גם לטפס על ענפים דקים) ניזונים מעלים נוסף על עשבים. חיות נוספות הלוחכות עלים הם קרנפיים, טפיריים ופילים, אשר בכוחם הרב יכולים להפיל עץ שלם ולאכול את עליו.
באזורים מסוימים לוחכי עלים יכולים לגרום למוות של עצים, שיחים ושתילים רכים, מה שיכול לגרום לפגיעה ביערות ראשוניים וכן באדמה, סיכון לשריפות טבעיות ולפגיעה בחיות נדירות למשל בקואלות או צבי גלאפגוס הנפגעים מרעייה של איילים או עזים שפלשו לשטחם והרסו את בתי גידולם ומזונם הייחודי.
גאריק מרטירוסיאן
גאריק מרטירוסיאן (נולד ב-13 בפברואר 1974 בירוואן, ברית המועצות) הוא בדרן, קומיקאי, מנחה טלוויזיה, שחקן וזמר ארמני שחי במוסקבה. הוא המפיק בפועל ומייסד קומדי קלאב רוסיה שמשודרת בערוץ הטלוויזיה הרוסי TNT. הוא גם היה אחד מארבעת המנחים של "פרוז'קטור-פריסהילטון" ששודרה בערוץ הראשון.
ביוגרפיה
משנת 1993 עד 2002 היה חבר (קפטן משנת 1997) בנבחרת הארמנים החדשים של תוכנית הטלוויזיה הרוסית KVN. בשנת 2003 בעזרתם של חבריו בנבחרת "הארמנים החדשים" ארתור דג'ניבקיאן וארטש סרקסיאן הקים את "קומדי קלאב". יחד עם לריסה דולינה הוא זכה בתוכנית הטלוויזיה "שני כוכבים". הוא הנחה את שתי העונות הראשונות של "דקת התהילה", הגרסה הרוסית של America's Got Talent בערוץ הראשון. הוא ואשתו ז'אנה לווינה נפגשו בסוצ'י, רוסיה, ולשניים בת יסמין, שנולדה בשנת 2004.
פוליטיקה
במרץ 2007 הודיע אחיו לבון מרטירוסיאן כי גאריק מרטירוסיאן מתכוון להשתתף במערכת הבחירות של המפלגה הליברלית-לאומית המאוחדת של ארמניה לפני הבחירות. הרעיון להקים את המפלגה היה שייך לגאריק.
נדב ידי זהב
נדב ידי זהב (באנגלית: Handy Manny) היא סדרת הנפשה ממוחשבת אמריקאית-קנדית לילדים משנת 2006 מסוגת חינוך וקומדיה. הסדרה נוצרה על ידי רוג'ר בולן, מרילין סדלר וריק גיטלסון ובוימה על ידי טד בסטיאן. הסדרה מספרת על נדב ידי זהב המתקן בכל פרק דבר שונה לתושבי השכונה בעזרת כלי העבודה המדברים שלו.
הסדרה שודרה במדינות רבות ברחבי העולם. בארצות הברית הסדרה שודרה בערוץ Playhouse Disney ולאחר מכן בערוץ דיסני ג'וניור החל מה-16 בספטמבר 2006 עד ה-14 בפברואר 2013. בישראל הסדרה שודרה בערוץ הופ ולאחר מכן בערוץ דיסני ובערוץ דיסני ג'וניור החל משנת 2009 עד שנת 2013.
בהשראת הסדרה נוצרו שתי סדרות ספין אוף קצרות ושלושה סרטי טלוויזיה. לסדרה יש 3 עונות ו-113 פרקים באורך 30 דקות המורכבים משני פרקים באורך 15 דקות.
תקציר העלילה
הסדרה עוסקת בנדב ידי זהב ובכלי העבודה המדברים שלו שבכל פרק מתקנים דבר שונה ועוזרים בכל צרה שמתעוררת בשכונה.
מדבבים בעברית
במאי הדיבוב בעברית היה גדי לוי ומפיקי הדיבוב היו רעות סמדר (בין השנים 2009-2010) ואסנת סדן (בין השנים 2011-2013).
אולי אלכסנדר
אוליבר אלכסנדר תורנטון (באנגלית: Oliver Alexander Thornton; נולד ב-15 ביולי 1990) הוא מוזיקאי, זמר-יוצר ושחקן אנגלי, סולן ההרכב יירס אנד יירס. כמו כן ידוע בשל תפקידו בתור ריצ'י טוזר בסדרת הדרמה "החטא" של ערוץ 4.
ראשית חייו
אלכסנדר נולד בהרוגייט, צפון יורקשייר. אמו, ויקי תורנטון, הייתה ממייסדי פסטיבל קולפורד למוזיקה. אלכסנדר למד בבית הספר היסודי סנט ג'ונס בקולפורד ובבית הספר המקיף מונמות'. במהלך לימודיו בבית הספר המקיף מונמות', הוא שיחק בשתי הצגות בית ספר: "ברנשים וחתיכות", בתפקיד בני, ו"מעגל הגיר הקווקזי", בתפקיד רב-טוראי. לאחר שסיים את לימודי ה-GCSE שלו, למד אלכסנדר אמנויות הבמה במכללת הרפורד לאמנויות. את שירו הראשון הוא כתב בגיל 10, במקלדת הקסיו של אביו. הוריו נפרדו כשהיה בן 13, ולאחר מכן הוא גדל רק עם אמו.
קריירת משחק
קריירת המשחק של אלכסנדר החלה בסדרת הילדים "סאמרהיל" ששודרה לראשונה בשנת 2008. סרטו הבא, כוכב בהיר, היה מועמד לפרס האוסקר בארצות הברית לעיצוב התלבושות הטוב ביותר. הוא שיחק בסרטים "Tormented" שיצא לאקרנים בשנת 2009, בכיכובו של אלכס פטיפר, וב-"Enter the Void". בשנת 2010 שיחק את אוון בהפקה "The Aliens" של תיאטרון בוש בלונדון. אלכסנדר תרם לתסריט ולפסקול של הסרט העצמאי "The Dish &amp; the Spoon", שיצא לאקרנים בתחילת 2011. בשנת 2012 הופיע בהפקת התיאטרון "Mercury Fur", בה גילם את נאז, בפאב ותיאטרון השוליים The Old Red Lion באיזלינגטון.
ממרץ עד יוני 2013 כיכב אלכסנדר בתפקיד פיטר פן במחזה של וסט-אנד "Peter and Alice" לצד בן וישו וג'ודי דנץ'. אלכסנדר שיחק גם בתפקיד משנה בעונה האחרונה של הסדרה "סקינס", בה שיחק את הסטוקר של קאסי איינסוורת' בפרק הכפול "Skins Pure" ששודר ביולי 2013. כמו כן, בשנת 2013 פרסמה גוגל אנליטיקס סרטון תאגידי פנימי בהשתתפות אלכסנדר, בו הוא מגלם קונה תובעני, תחת כותרת המשנה "זה מה שקורה כשאתה חוסך בשימושיות".
אלכסנדר גילם את אחת הדמויות הראשיות בסרט העלילתי המוזיקלי משנת 2014, "God Help the Girl", בו הוא גם שר ומנגן בגיטרה. הסרט נכתב וביים על ידי סטיוארט מרדוק, סולן הלהקה בל וסבסטיאן, כחלק מהפרויקט "God Help the Girl".
אלכסנדר הופיע גם בסרט "The Riot Club", העיבוד הקולנועי למחזה "Posh" מאת לורה וייד, לצד השחקנים הבריטים סם קלאפלין, מקס איירונס ודאגלס בות'. אלכסנדר גילם בקצרה את דמותו של הערפד פנטון בסדרת האימה הבריטית-אמריקאית פני דרדפול בפרקים ששודרו בשנת 2014.
בסרט העצמאי "Funny Bunny", שהוקרן לראשונה בפסטיבל SXSW לשנת 2015, אלכסנדר מגלם את טיטי, נער מתוסבך בדרמה הקומית. הסרט בוים ונכתב על ידי אליסון בגנל, שביימה את "The Dish & the Spoon", בעוד אלכסנדר היה שותף לכתיבת הסרט, יחד עם שני הכותבים האחרים. הסרט הוצג בבתי אמנות במהלך הקיץ, ויצא לאקרנים ב-13 בנובמבר 2015.
בינואר 2021 הופיע אלכסנדר בתפקיד ראשי בסדרת הדרמה של ראסל טי דייוויס בערוץ 4 וב-HBO Max, "החטא", המתארת את חיי ההומואים בשנות השמונים. הסדרה, כמו כן השתתפותו של אלכסנדר, זכו לשבחי הביקורת, וכמה מהמבקרים הביעו את רצונם שאלכסנדר יזכה בפרס באפט"א על הופעתו.
קריירת מוזיקה
להקת הסינת'פופ הבריטית יירס אנד יירס הוקמה בשנת 2010, כאשר אלכסנדר הצטרף ללהקה כסולן, לאחר שחבר הלהקה מייקי גולדסוורת'י שמע אותו שר במקלחת ואהב את קולו. קולו של אלכסנדר הוזכר במיוחד בשל הטון הייחודי שלו, והמוזיקה תוארה כ"נינה סימון... מזמזמת שיר ערש מלודי לילד האהבה הפולקטרוני של ביץ' האוס וטרי ריילי".
סינגל הבכורה של הלהקה, "I Wish I Knew", יצא לאור ביולי 2012 על ידי חברת התקליטים Good Bait, כאשר בלהקה חמישה חברים. בשנת 2013 חתמה הלהקה על עסקה עם חברת התקליטים הצרפתית קיטסונה כאשר נשארו בה שלושה חברים, והוציאה את הסינגל השני שלה, "Traps" בספטמבר 2013 שהשיג תמיכה מרדיו 1 ורדיו 6, וכן מכתבי עת רבים באינטרנט כגון הגרדיאן ודה פיידר. "Traps" מופיע גם באוסף ה-15 של חברת התקליטים, מייסון קיטסונה. בפברואר 2014 הלהקה הוציאה את הסינגל השני שלה, "Real", על ידי חברת התקליטים קיסטונה ובאייטונס. בקליפ של השיר מופיעים בן וישו, ששיחק לצד אלכסנדר במחזה "Peter and Alice", ושחקן הסדרה "עברייני על" לשעבר, נייתן סטיוארט-ג'ארט. לאחר שסיפר את הסיפור במאמר בעיתון האינדפנדנט מ-28 ביולי 2015, של אפקט בן וישו (השחקן האחרון של הדמות Q מסרטי ג'יימס בונד), הקליפ קיבל שמונה וחצי מיליון צפיות ברשת, ובשנת 2014 הם גם עברו מחברת התקליטים הצרפתית הקטנה קיטסונה לפולידור רקורדס, לאחר שזכו להכרה. בינואר 2015 הם הוכרזו כזוכים בהצבעה  של ה-BBC.
הסינגל המצליח ביותר של יירס אנד יירס, "King" שיצא לאור על ידי חברת התקליטים פולידור, הגיע היישר למקום הראשון במצעד הסינגלים הבריטי במרץ 2015, והקנה ללהקה הכרה ארצית. אלבום הבכורה שלהם, Communion, יצא לאור ב-10 ביולי 2015, והגיע למקום הראשון במצעד האלבומים הבריטי. ככותב שירים הומוסקסואל, אלכסנדר הצהיר בראיונות שהוא רוצה לראות שימוש רב יותר בכינוי הגוף הגברי המתאים במוזיקה. הוא הסביר כי בכל פעם שהוא היה כותב יומן, הוא היה מתייחס ל"אתה ואני" (you and I) מכיוון שרצה להסתיר על מי הוא כותב. כמה מהשירים של יירס אנד יירס כוללים כינויי גוף זכריים. "זה די עצוב בעיניי שאין לנו כוכבי פופ הומוסקסואלים ששרים על גברים תוך שימוש בכינויי גוף זכריים", אמר לאתר חדשות הבידור דיגיטל ספיי, "אבל זה יכול להשתנות, אני מקווה". אף על פי שבעבודתו עם יירס אנד יירס הוא מתייחס בגלוי למיניותו, אלכסנדר "לא יכול לדבר בשם כל האנשים ההומואים, מכיוון שיש כל כך הרבה סוגיות וחוויות שונות, וצורות וגדלים שונים. אבל אני יכול לדבר בשם עצמי, וזה מה שאני עושה אם אני הולך לכתוב שירים ולהתראיין, אני רוצה להיות מסוגל לדבר על משהו שחשוב לי". אלבום האולפן השני של יירס אנד יירס, Palo Santo, יצא לאור ב-6 ביולי 2018, ובו להיטים כמו "If You're Over Me" ו-"Sanctify". ב-14 באוגוסט 2018, "If You're Over Me" הגיע למעמד זהב על ידי איגוד תעשיית ההקלטות הבריטי, והדבר הוכרז בחשבון הטוויטר של הלהקה.
ב-17 בספטמבר 2018 יירס אנד יירס פרסמה את הקליפ הרשמי של השיר "All For You", ובו מופיעה גרסה מלאכית של אלכסנדר רוקד בתוך מחסן נטוש, לפני שהפך לגרסה דמונית של עצמו ועורך תחרות ריקודים עם אנדרואיד.
אלכסנדר שיתף פעולה עם הצמד פט שופ בויז בסינגל שלהם משנת 2019, "Dreamland", ובהמשך הוציא גרסת כיסוי ללהיט שלהם "It's a Sin" במקביל לתפקידו המככב בסדרת הדרמה בעלת אותו השם.
ב-18 במרץ 2021 נודע כי יירס אנד יירס תמשיך כפרויקט סולו של אולי אלכסנדר.
פעילות, פוליטיקה וחיים אישיים
בראיונות שונים ובקמפיינים לצדקה, אלכסנדר קידם קיום מין בטוח ובדיקות HIV, ויוזמות המתנגדות לבריונות נגד להט"ב. הוא גם דיבר באופן גלוי על ההתמודדות שלו עם דיכאון, פגיעה עצמית, הפרעות אכילה וחרדות מגיל 13 ואילך. אלכסנדר הוא הומוסקסואל מוצהר, ובשנת 2017 הוא הציג סרט תיעודי של ה-BBC Three, החוקר מדוע הקהילה הגאה פגיעה יותר לבעיות פסיכולוגיות, ובו הוא נפתח בנוגע לבולימיה שלו וסיפר על המאבק ארוך-השנים שלו עם דיכאון. בשנת 2018, אלכסנדר היה חלק מהניסיון של אירוע הצדקה Sport Relief להעלות את המודעות לבריאות הנפש, לצד הידוענים האחרים נדיה חוסיין וסטיבן פריי.
אלכסנדר מגדיר את עצמו כ"שמאלני אמיתי" ואמר ב-2016 כי הוא "היה דלוק על" מנהיג מפלגת הלייבור ג'רמי קורבין.
ממאי 2015 ניהל אלכסנדר מערכת יחסים עם המוזיקאי ניל מילאן אמין-סמית', שהיה חבר בלהקת קלין בנדיט. עקב התנגשויות בזמנים בזמן סיבוב ההופעות וההקלטות, הם נפרדו בסוף שנת 2015.
בפסטיבל גלסטונברי 2016, עלה אלכסנדר לבמה עם להקתו יירס אנד יירס בתלבושת קשת בענן בחגיגת שבוע הגאווה, ועלה לכותרות בנאומו שנשא בלהט הרגע לאור הירי במועדון הלילה באורלנדו. בחודש ספטמבר 2018, אלכסנדר זכה בפרס "ההופעה החיה של השנה" של מגזין GQ. הפרס הוענק לו על ידי הזמרת הצרפתייה אלואיז לטיסייה, ובנאום הזכייה שלו, אלכסנדר הביע תמיכה בקהילת הלהט"ב ובחודש המודעות לבריאות הנפש, במיוחד לגבי גברים. באותו חודש, אלכסנדר השתתף בקמפיין הווידאו "הדגל שאנחנו לא צריכים להיות גאים בו" עבור היום העולמי למניעת התאבדויות, והרים דגל קשת ששני צבעים נקרעו ממנו, ואמר "זה הדגל שאנחנו לא צריכים להיות גאים בו. דגל המייצג את השניים מתוך שישה להט"בים שאנו מסתכנים לאבד דרך התאבדות".
באוקטובר 2018 פרסם המגזין British GQ ריאיון של אלכסנדר לאלסטייר קמפבל, בו דיבר על מאבקיו בפגיעה עצמית ובהפרעות אכילה, על חוויותיו בשנת 2018 עם הומופוביה, על דעותיו הפוליטיות על הברקזיט ודונלד טראמפ. בריאיון אמר שהצביע בעד הישארות (Remain) במשאל האיחוד האירופי שהתקיים בשנת 2016, תמך בקורבין לתפקיד ראש הממשלה וכינה את טראמפ "מגעיל" ו"דוחה".
פרסים והוקרה
ביוני 2020, לכבוד יום השנה ה-50 למצעד הגאווה הראשון של קהילת הלהט"ב, מגזין הלהט"ב Queerty כלל אותו בין 50 הגיבורים "המובילים את האומה לעבר שוויון, קבלה וכבוד לכל בני האדם".
בנובמבר 2020 זכה אלכסנדר בפרס "הסלבריטאי הלהט"ב של השנה" בטקס פרסי הלהט"ב הבריטי.
דוד סולברג
דוד סולברג (9 ביולי 1924 - 2 במאי 2012) היה פרופסור במחלקה ללימודים קלאסיים באוניברסיטת בר-אילן.
ביוגרפיה
סולברג נולד ב-9 ביולי 1924 בשווייץ. הוא השלים דוקטורט באוניברסיטת בזל בשנת 1955 על אליוס אריסטידס, ובאותה שנה עלה לישראל. בשנת 1957 החל ללמד באוניברסיטת בר-אילן, בשנת 1967 מונה למרצה בכיר, ובשנת 1974 מונה לפרופסור חבר. ייסד את המחלקה ללימודים קלאסיים באוניברסיטת בר-אילן. היה דיקן הפקולטה למדעי הרוח בין השנים 1974–1976, בין 1978 ל-1982 ובין 1983 ל-1985. סולברג לימד, גם לאחר פרישתו לגמלאות, יוונית עתיקה במסגרת קורס שנתי במחלקה ללימודים קלאסיים.
נישא לחווה לבית קהן, שהייתה מרצה בבית הספר לחינוך של אוניברסיטת בר-אילן ונפטרה בשנת 2007. היה אב לשלושה ילדים והתגורר בפתח תקווה.
יעקוב סעיד אבו גוש
ד"ר יעקוב סעיד אבו גוש (בערבית: يعقوب سعيد أبو غوش) היה רופא פלסטיני, מונה לשר הבריאות, שר התשתיות, שר לאיכות הסביבה בממשלת ירדן, בתקופת המלך חוסיין.
ביוגרפיה
אבו גוש סיים את לימודי הרפואה באוניברסיטה האמריקנית בביירות, השתלם בבריטניה, הקים מרפאה פרטית ברמלה ברחוב השוק. באותה תקופה פעלו ברמלה 4 רופאים, יתר שלושת הרופאים ברמלה היו בשירות הממשלה המנדטורית.
זמן קצר לפני מלחמת העצמאות התחיל לבנות בית חולים פרטי סמוך לארמונו באל-קובייבה.
הכפר נכבש יחד עם הכפר הסמוך, זרנוגה, ב-27 במאי 1948 בידי חטיבת גבעתי (חטיבה 5) כחלק מהשלב השני של מבצע ברק; ככל הנראה, באותה הזדמנות פונו מהמקום התושבים הערבים שלא עזבו קודם לכן.
אבו גוש, רעייתו וארבעת ילדיהם ברחו לירדן.
בירדן
ברבות השנים שירת אבו גוש בירדן כשר הבריאות, שר התשתיות, שר לאיכות הסביבה ושגריר ירדן בעומאן.
נפטר בשנת 1995.
Only Teardrops (אלבום)
Only Teardrops (רק דמעות, בתרגום חופשי) הוא אלבום הבכורה של הזמרת הדנית אמילי דה פורסט. האלבום יצא לאור ב-6 במאי 2013 דרך חברת התקליטים יוניברסל מיוזיק גרופ, איתם חתמה דה פורסט חוזה במרץ 2013.
פסטיבל הזמר והפזמון 1965
פסטיבל הזמר והפזמון 1965 הייתה תחרות זמר ששודרה בקול ישראל.
התחרות התקיימה במוצאי יום העצמאות בבנייני האומה בירושלים בהנחיית יצחק שמעוני. המנצח על התזמורת היה משה וילנסקי והמפיקים היו חנוך חסון, גיל אלדמע ויצחק שמעוני.
כל שיר הושמע בשני ביצועים. בעת מניין הקולות התקיימה שירה בציבור בהנחיית אפי נצר, כאשר השקופיות היו מחולקות לצבעים: רגיל, אדום-רק הגברים שרים וכחול - רק הנשים, לשירה הצטרפה נחמה הנדל ויצא תקליט שכלל את אותה שירה בציבור.
השיר שזכה בתחרות הוא "איילת החן".
מהאבאד
מהאבאד (בכורדית: Mahābād, בפרסית: مهاباد, נקראה בעבר "סַאווג'-בּולאק") היא עיר הבירה של מחוז מהאבאד שבפרובינציית מערב אזרבייג'ן, באזור כורדיסטן האיראנית שבצפון-מערב איראן.
העיר קיבלה את שמה הנוכחי בתקופת שלטונו של מוחמד שאה פהלווי. לפני כן היא נקראה "סַאווג'-בּולאק", שהוא צורה פרסית משובשת של השם soghuq bulaq, שפירושו "אביב קר". אוכלוסיית העיר, המונה (נכון ל-2012) מעל 12,000 תושבים היא כורדית. העיר שוכנת דרומית לימת אורמיה בעמק צר ומוארך בגובה 1,300 מטרים מעל פני הים.
מהאבאד הייתה לתקופה קצרה עיר הבירה של "הרפובליקה של מהאבאד" שהכריזה עצמאות בינואר 1946 תחת הנהגתו של הלאומן הכורדי קאזי מוחמד. הרפובליקה קיבלה תמיכה מהסובייטים ששלטו באזור באותו זמן, והיא כללה את בּוכּאן, פּיראנְשהר, סרדאשת ואושנוויאה.
טדסה גטהון
טדסה גטהון (נולד ב-20 בדצמבר 1997) הוא אתלט ישראלי, אלוף ישראל (2019 ו-2023) ושיאן ישראל בריצת 10,000 מטר, אלוף ישראל בריצת שדה (2019), ושיאן ישראל בריצת חצי מרתון, ביחד עם מארו טפרי ובריצת 5 ק"מ (כביש).
ביוגרפיה
גטהון נולד בכפר ליד גונדר שבאתיופיה, להוריו טגרו וטאריק, ועלה לישראל‏ בשנת 2012.
בתחילה הגיעה למרכז קליטה בצפת, ומשם החל ללמוד בפנימיית כפר הנוער תו"מ בחרב לאת, שם התחיל להתאמן בריצה בכיתה ט'.
בשנת 2016 זכה בשלוש מדליות זהב באליפות ישראל לנוער, ובשנת 2017 החל להתאמן אצל זוהר זימרו, גם הוא בוגר כפר הנוער תו"מ.
הוא שירת בצבא, כמד"סניק (מדריך ספורט) בכושר קרבי.
2017
בחודש פברואר, באליפות ישראל במרוצי שדה, סיים גטהון במקום השמיני. חודשיים לאחר מכן, באליפות ישראל בריצת 10000 מטר, סיים במקום השמיני בתוצאה 29:46.05 דקות. באליפות ישראל שנערכה בחודש יולי, סיים במקום השמיני בריצת 5000 מטר, בתוצאה 15:11.19 דקות.
באליפות אירופה עד גיל 23, סיים במקום ה-15 בריצת 10000 מטר, בתוצאה של 30:37.49 דקות.
מדליה ראשונה באליפות ישראל
באליפות ישראל בריצת 10000 מטר, זכה גטהון במדליית ארד, בשיא אישי חדש של 28:57.35 דקות, אחרי איימרו עלמיה (28:55.89 דקות) וגירמה אמרה (28:56.75 דקות).
באליפות ישראל זכה גטהון בשתי מדליות. בריצת 5000 מטר זכה במדליית כסף, בשיא אישי חדש של 13:57.14 דקות, אחרי גירמה אמרה (13:56.91 דקות), ולפני איימרו עלמיה (13:57.56 דקות). בריצת 1500 מטר זכה במדליית ארד, לאחר שקבע תוצאה של 3:47.30 דקות, אחרי דוד טאייצ'או (3:44.41 דקות) וימר גטהון (3:44.57 דקות), שניהם ממכבי תל אביב.
באליפות אירופה במרוצי שדה מתחת לגיל 23, שנערכה בחודש דצמבר בהולנד, סיים במקום ה-16 מתוך 85, ועזר לנבחרת ישראל, שכללה גם את גשאו איילה, שמואל אבוהאי, גודאדו בלאצ'או ובוקיאו מלדה, לסיים במקום השמיני.
מנואל גומז דה קוסטה
מָנוּאֵל דֶּה אוֹלִיבִיֶּירָה גוֹמֶז דַּה קוֹסְטָה (בפורטוגזית: Manuel de Oliveira Gomes da Costa; 14 בינואר 1863 – 17 בדצמבר 1929) היה קצין חיל פרשים בשורות הכוחות המזוינים של פורטוגל, פוליטיקאי בתקופת הדיקטטורה הלאומית ואיש מפתח באירועי מהפכת ה-28 במאי בפורטוגל. גומז היה בעל קריירה יוצאת דופן בשירותו ברחבי מושבות האימפריה הפורטוגזית ובחזית המערבית במלחמת העולם הראשונה. הוא הודח מהנשיאות בהפיכה צבאית פנימית והוחלף באנטוניו אוסקר קרמונה.
טדסה גטהון
2021
בתחרות שנערכה בפארק הירקון ב-7 בינואר 2021 בריצת 5 ק"מ (כביש) זכה גטהון במדליית זהב בשיא ישראלי חדש של 13:44 דקות, לפני גודאדו בלאצ'ו ממכבי תל אביב (13:45 דקות) וימר גטהון ממכבי תל אביב (13:50 דקות), שיפור לשיא בן השנה ו-3 חודשים של מארו טפרי (14:05 דקות).
מנואל גומז דה קוסטה
ביוגרפיה
גומז דה קוסטה נולד ב-1863 בליסבון, ממלכת פורטוגל, והתקדם, כאביו, לקריירה צבאית. אביו היה קצין צעיר בשורות הצבא הפורטוגזי שבמקורו היה בן למשפחת חקלאים ענייה. גומז דה קוסטה הפך לקצין בחיל הפרשים הפורטוגזי ושירת בהודו הפורטוגזית, מוזמביק, אנגולה וסאו טומה ופרינסיפה לאורך קריירה צבאית עשירה. במסגרת מעורבותה של פורטוגל במלחמת העולם הראשונה פיקד על הדיוויזיה הרגלית הראשונה של חיל המשלוח הפורטוגזי אל החזית המערבית. מרחץ הדמים בפלנדריה הוביל לחיזוק יוקרתו הלאומית אשר במקור נתמכה בידי הממשלה של הרפובליקה הראשונה שניסתה להשיג יוקרה ותמיכה אזרחית.
טדסה גטהון
2023
בתחרות הלילה המסורתית בלונדון שנערכה ב-20 במאי קבע בריצת 10000 מטר 27:33.99 דקות, שיפור לשיא בן השנה של גשאו איילה בכ-14 שניות (27:49.88 דקות).
יחסי גאנה–צ'ילה
יחסי גאנה–צ'ילה הם יחסי החוץ בין צ'ילה וגאנה.
מנואל גומז דה קוסטה
ביוגרפיה
כמו כמעט כל הקצינים ששירתו במושבות האפריקאיות, לא הייתה לו אלא מעט אהדה למשטר הרפובליקני - ובאופן אופייני לו - לא הסתיר את אמונתו שלולא היה בשלטון לא הייתה מהפכת אוקטובר בפורטוגל (המהפכה הרפובליקנית שסיימה את המונרכיה) יוצאת לפועל. על אף התנגדותו למשטר זה גומז דה קוסטה לא התפטר עם הקמת הרפובליקה, שמצידה הייתה צריכה להתפשר עם פקידים יוקרתיים אלה אשר היו בעלי תמיכה נרחבת בתוך חוגי הצבא. בתחילת שנות העשרים של המאה ה-20, שמו של גומז דה קוסטה לפתע נקשר לקנוניות שונות שהופנו נגד המשטר הרפובליקני. עקב יוקרתו גומז דה קוסטה לא פוטר אלא רק הועבר למוצב מרוחק מהבירה כמפקח צבאי.
טדסה גטהון
חיים אישיים
גטהון גר עם הוריו בחולון.
יחסי גאנה–צ'ילה
היסטוריה
באוגוסט 2013 מינתה צ'ילה את ריקרדו אלן לשגריר התושב הראשון בגאנה, בהיותה הנציגות הדיפלומטית הצ'יליאנית הראשונה שהוקמה במערב אפריקה. הנציגות הדיפלומטית הצ'יליאנית פועלת בשטחי שגרירות קולומביה בגאנה, על פי הסכם לשיתוף משלחות בחו"ל שנחתמו במסגרת הברית הפסיפית.
מנואל גומז דה קוסטה
ביוגרפיה
גומז דה קוסטה הצטרף למפלגה הרפובליקנית הרדיקלית, בראשותו של פרנסיסקו דה קונה ליאל, אשר עמדה באופוזיציה למפלגה הרפובליקנית הפורטוגזית השלטת. ברגע האחרון הצליח גומז דה קוסטה לשוב לליסבון בעת פריצתה של מהפכת ה-28 במאי 1926 שהביאה לסיומו של המשטר הרפובליקני. בראש יחידת פרשים נכנס גומז דה קוסטה לתוך העיר והסדיר את השקט העירוני המחודש ככה ששום הפיכת-נגד דמוקרטית לא תערער את יציבות החונטה הצבאית. ב-19 ביוני 1926, פחות מחודש מאז המהפכה, גומז דה קוסטה, דרך קשריו בממשל הפנימי של החונטה, הוביל להדחת הנשיא ז'וזה מנדס סאבשאדס ומונה במקומו לנשיא פורטוגל ולראש הממשלה.
יחסי גאנה–צ'ילה
ביקורים רשמיים
ביולי 2012 ביקר מזכ"ל יחסי החוץ הצ'יליאני, פרננדו שמידט אריסטיה באקרה, שם הודיע על פתיחת שגרירות צ'ילה. יחד עם מקבילו הגנאי, הם דנו בתחומי שיתוף פעולה אפשריים, כולל סחר, השקעות, כרייה ופחמימנים.
מנואל גומז דה קוסטה
ביוגרפיה
גומז דה קוסטה לא היה מסוגל לשמר את הסדר השלטוני המעורער בין הקצינים בתוך החונטה והודח זמן קצר לאחר מינויו לנשיא בידי הפיכה פנימית בתוך המעגל השלטוני הפנימי של החונטה. מנהיג ההפיכה הפנימית, אנטוניו קרמונה, מונה לנשיא פורטוגל החדש במקומו. גם לאחר הדחתו, שמר גומז דה קוסטה על יוקרתו העממית. במקור, עקב יוקרתו, הוצע לגומז דה קוסטה לרדת ממשרת ראש הממשלה אך לשמור על המשרה הסמלית של נשיא פורטוגל, הצעה לה הוא סירב. בכדי להימנע מהתגבשות אופוזיציה לדיקטטורה הלאומית מסביב לגומז דה קוסטה, קרמונה הורה על הגלייתו אל האיים האזוריים. לצד הגלייתו, קרמונה הורה גם על העלאת דרגתו של גומז דה קוסטה למרשל.
לאחר ייצוב המשטר אפשר קרמונה את שיבתו של גומז דה קוסטה לפורטוגל עצמה וזה האחרון אכן שב בספטמבר 1927. קרמונה הורה על השבתו של גומז דה קוסטה בכדי למנוע את מותו בגלות באיים כ"קדוש מעונה". לאחר שיבתו סיים את פעילותו הצבאית והפוליטית ויצא לגמלאות. גומז דה קוסטה ניהל התקשרות מכתבים קרובה עם שר האוצר החדש של קרמונה ולימים מי שלקח את השלטון הפורטוגזי לידיו, אנטוניו דה אוליביירה סלזאר. לדבריו של סלזאר אשר שמר עם גומז דה קוסטה על קשר הדוק, האחרון נפטר עני ומאוכזב ב-1929 מהעובדה שלא הצליח להסדיר שלטון יציב עבור פורטוגל ולשמר את שלטונו.
יחסי גאנה–צ'ילה
ביקורים רשמיים
בפברואר 2014, שרת החוץ והשילוב האזורי בגאנה, חנה טטה, ערכה ביקור רשמי בצ'ילה. לאחר שנפגשה עם מקבילה הצ'יליאני, אלפרדו מורנו צ'ארם, הם ניסו לחזק את הקשרים הפוליטיים, הכלכליים והתרבותיים בין שתי המדינות ולעודד שיתוף פעולה בין המגינות. כמו כן, במהלך הביקור האמור נחתם מזכר הבנות להקמת מנגנון להתייעצויות פוליטיות בין שתי המדינות.
גאיטן לבורד
גאיטן לבורד (בצרפתית: Gaëtan Laborde; נולד ב-3 במאי 1994) הוא כדורגלן צרפתי, המשחק כחלוץ במועדון הכדורגל ניס מהליג 1.
קריירת מועדונים
לבורד החל את הקריירה שלו בסטאד מונטואה בה שיחק במשך 8 שנים לפני שהצטרף לבורדו בעונת 2008. בבורדו הוא שיחק באקדמיה עד 2011 ועבר לסגל הקבוצה הבוגרת בעונת 2013. הוא זכה בגביע גמברדלה 2013 עם בורדו וכבש את שער הניצחון בגמר מול סדאן.
ב-19 באוגוסט 2013 הוא עבר בהשאלה לרד סטאר פריז ושיחק בליגה 3 ושיחק במדיה בעונת 2013/14. בסך הכל, הופיע ב-24 משחקים במועדון וכבש 14 שערים. ב-18 ביולי 2014 הושאל לברסט עד סוף עונת 2014/15. את הופעת הבכורה שלו במועדון ערך ב-3 בינואר 2015 במשחק הגביע הצרפתי מול לאבל. לבורד שיחק 26 משחקים במהלך העונה וכבש שני שערים. בסוף העונה חזר לבורדו. ב-10 בדצמבר 2015 ערך סופסוף את הופעת הבכורה שלו במהרכב הקבוצה הבוגרת, זה היה במשחק הליגה האירופית מול רובין קאזאן מליגת העל הרוסית בכדורגל כשכבש שער בדקה ה-58 של המשחק. שלושה ימים לאחר מכן ערך את הופעת הבכורה שלו בליגה 1 מול אנז'רס, כשהחליף את דייגו רולאן בדקה ה-79.
ב-8 בינואר 2016 עבר בהשאלה לקלרמון עד סוף עונת 2015/16. את הופעת הבכורה שלו במועדון ערך ב-15 בינואר במשחק מול מועדון "נימס". הוא כבש את שערו הראשון עבור קלרמון ב-29 בינואר מול ננסי.
ב-16 באוגוסט 2018, הצטרף ליריבתה של בורדו מליגה 1, מועדון "מונפלייה", בו חתם על חוזה לארבע שנים. דמי ההעברה ששולמו לבורדו דווחו כ-3 מיליון יורו בתוספת בונוסים. יממה לאחר מכן, מאמן בורדו, גוס פויה, הושעה על ידי המועדון שלו בעקבות התפרצות שבה הוא מתח ביקורת על מכירת לבורד.
לבורד ייצג את הנבחרות הצעירות של צרפת בגילאי 17, 18, 19 ו-20.
אגם בראטש
אגם בראטש (ברומנית: Lacul Brateș) הוא אגם מים מתוקים, שנוצר באזור שפך נהר הפרוט לדנובה, במחוז גאלאץ, צפונית-מזרחית לעיר גאלאץ, בחבל מולדובה, במזרח רומניה. אל האגם זורם נחל קינז'ה.
שם האגם נגזר כנראה מהשם הקדום של נהר הפרוט, ברוטוס. האגם מכונה גם "הבלטון של רומניה", ברמז לאגם בלטון ההונגרי.
גאוגרפיה
גודלו של האגם השתנה במהלך הזמן, בהתאם להתערבות השלטונות, שהיו מעוניינים בקרקע חקלאית לעיבוד. ב-1932 שטח האגם היה 7,428 הקטרים, אגם בראטש, יחד עם אגם קובורלוי הסמוך ועם הביצות המקומיות, יצרו דלתה בת 18,000 הקטרים. האזור היה עשיר מאוד בדגה ומסופר שפטרו רארש, צי שהיה לשליט נסיכות מולדובה, לפני עלייתו לשלטון עסק באיסוף דגה באגם זה והדגה אפשרו לו לספק את צורכי החצר הנסיכית בסוצ'אבה וצורכי הערים טיגינה, אקרמן וקיליה.
החל מ-1948 התחילו עבודות לייבוש הקרקע והאגם צומצם ל-24 קילומטרים רבועים וביתר השטח התחיל עיבוד חקלאי, שהפיק תנובה טובה מאוד בשנים הראשונות, אך האיכות הלכה ופחתה עם הזמן. במקום פותח חוף לנופשים וגם המשיכו בטיפוח הדגה. חוף הנופשים זכה לריצוף והיה למקום מבוקש מאוד בתחילת דרכו. בהמשך, במיוחד לאחר המהפכה הרומנית (1989) המקום נזנח והפך מושך רק עבור דייגים לא מורשים.
מרכוס מוריס
מרכוס דייוויד מוריס (באנגלית: Marcus David Morris; נולד ב-2 בספטמבר 1989) הוא כדורסלן אמריקאי המשחק בקבוצת לוס אנג'לס קליפרס מליגת ה-NBA. גובהו של מוריס 2.03 מטרים, והוא משחק בעמדות הסמול פורוורד והפאוור פורוורד. אחיו התאום, מרקיף, משחק גם כן בליגת ה-NBA, עבור דאלאס מאבריקס.
קריירת מכללות
מוריס נולד וגדל בעיר פילדלפיה שבפנסילבניה. בבגרותו למד באוניברסיטת קנזס ושיחק בקבוצתה במשך שלוש עונות (2008-2011), יחד עם אחיו מרקיף. בעונתו האחרונה העמיד ממוצעים של 17.2 נקודות ו-7.6 ריבאונדים למשחק ונבחר לשחקן המצטיין של מחוז ה-Big 12 ולחמישיית העונה השנייה של ליגת המכללות.
יוסטון רוקטס
מוריס נבחר בבחירה ה-14 בדראפט 2011 על ידי קבוצת יוסטון רוקטס, כ-5 דקות אחרי אחיו מרקיף שנבחר בבחירה הקודמת על ידי פיניקס סאנס. בעונת הרוקי שלו שותף ב-17 משחקים בלבד, בהם שיחק כ-7.4 דקות וקלע 2.4 נקודות בממוצע למשחק. בעונה הבאה השתפרה תרומתו הממוצעת ל-8.6 נקודות ו-4.1 ריבאונדים ב-21.4 דקות למשחק, בין היתר בשל היעדרותם של הפאוור פורוורדים לואיס סקולה, שעזב את הקבוצה, ופטריק פטרסון שנפצע.
פיניקס סאנס
במהלך אותה עונה, ב-21 בפברואר 2013, הועבר מוריס בטרייד לפיניקס סאנס בתמורה לבחירת דראפט עתידית, ובכך הצטרף בפיניקס לאחיו מרקיף. הייתה זו הפעם השנייה בה משחקים בסאנס זוג אחים תאומים, לאחר שדיק וטום ואן ארסדייל שיתפו פעולה בפיניקס בעונת, האחרונה שלהם ב-NBA. ב-8 במרץ 2013 הפכו האחים מוריס לזוג התאומים הראשון ב-NBA שפותח יחד בחמישייה הפותחת של אותה קבוצה, כשמרכוס הוצב כסמול פורוורד הפותח במשחק מול סקרמנטו קינגס.
ב-29 בספטמבר 2014 חתם מוריס על הארכת חוזה בפיניקס ל-4 עונות נוספות עבור 20 מיליון דולר, בעוד אחיו מרקיף האריך את חוזהו לאותה תקופה עבור 32 מיליון דולר. מרכוס ומרקיף, יחד עם חבריהם לקבוצה האחים זוראן וגוראן דרגיץ', שיחקו יחד למספר דקות במהלך הרבע האחרון של משחק מול פילדלפיה 76' ב-2 בינואר 2015. בכך, נרשמה הפעם הראשונה בהיסטוריית ה-NBA בה שני זוגות אחים משתתפים יחד במשחק עבור אותה קבוצה. ב-6 בפברואר 2015 קבע מוריס שיאי קריירה של 34 נקודות ו-12 ריבאונדים כשעלה מהספסל בניצחון קבוצתו על יוטה ג'אז בתוצאה 100-93.
דטרויט פיסטונס
לקראת עונת נשלח בטרייד לדטרויט פיסטונס, יחד עם דני גריינג'ר ורג'י בולוק, בתמורה לבחירת דראפט עתידית. בסיום אותה עונה שיחק לראשונה בשלב הפלייאוף, אך הודח עם קבוצתו כבר בסיבוב הראשון לאחר שהפסידה לקליבלנד קאבלירס בתוצאה 0–4. ב-28 בפברואר 2017 קלע שיא קריירה חדש של 37 נקודות בניצחון קבוצתו מול פורטלנד טרייל בלייזרס בתוצאה 120–113.
בוסטון סלטיקס
ב-7 ביולי 2017 נשלח מוריס בטרייד לבוסטון סלטיקס, בתמורה לאייברי בראדלי ובחירת דראפט עתידית. בפלייאוף 2018 קלע 12.4 נקודות למשחק ועזר לסלטיקס להעפיל לשלב גמר המזרח, בו הפסידו לקליבלנד קאבלירס בתוצאה 3–4.
ניו יורק ניקס
ביולי 2019 חתם מוריס על חוזה לעונה אחת בניו יורק ניקס.
לוס אנג'לס קליפרס
בפברואר 2020, לאחר 43 משחקים בלבד בניקס, הועבר מוריס ללוס אנג'לס קליפרס כחלק מטרייד משולש עם וושינגטון ויזארדס. לקראת עונת חתם על הארכת חוזה בקליפרס ל-4 עונות נוספות, עבור כ-64 מיליון דולר.
קראטון ילגרן
קראטון ילגרן (באנגלית: Yilgarn Craton) הוא קראטון גדול המרכיב את מרבית החלק היבשתי של אוסטרליה המערבית. הוא גובל בתערובת של אגני השקעה, חגורות קימוט והעתקי דחיקה מעידן הפרוטרוזואיקון. הקראטון כולל שרידים לתחילת היווצרות כדור הארץ. גרגירי זירקון שנתגלו בג'ק הילס (Jack Hills) בפיסת הקרום נארייר (Narryer Terrane) תוארכו לפני 4.27 מיליארד שנים.
גאוגרפיה
קראטון ילגרן הוא הקראטון הנרחב ביותר מבין שלושת הקראטונים מהארכאיקון באוסטרליה (שני האחרים הם קראטון פילבארה (Pilbara) וגאולר (Gawler)). הוא משתרע מדרום לצפון לאורך של כ-1,000 קילומטרים, מאספרנס (Esperance) שעל החוף ועד לנהר מורצ'יסון (Murchison River) שבתוך היבשת, וממערב למזרח לאורך כ-600 קילומטרים, מרכס דרלינג (Darling Range) שממזרח לעיר פרת' ועד לשדות הזהב והניקל של קלגורלי (Kalgoorlie) וקמבלדה. השוליים המזרחים הם מערבית לרכס פרייזר (Fraser Range). מרבית השטח היא מסלע של גרניט וגנייס המכוסים בשכבה דקה של חול.
לאונרד שפירא
לאונרד שפירא (אנגלית: Leonard Bertram Schapiro; 22 באפריל 1908 - 2 בנובמבר 1988) היה היסטוריון יהודי בריטי מומחה להיסטוריה ופוליטיקה רוסית. הוא לימד במשך בשנים בבית הספר לכלכלה של לונדון, שם היה פרופסור למדעי המדינה וללימודים רוסיים.
קראטון ילגרן
גאוגרפיה
בצפון האוזר נמצא מכתש פגיע יאראבובה.
לאונרד שפירא
אודות
לאונרד שפירא נולד ב-22 באפריל 1908 בגלאזגו שבסקוטלנד למשפחה יהודית-רוסית. הוא בילה את ילדותו בריגה ובסנקט פטרבורג, שם חזה במו עיניו במהפכה הקומוניסטית. הוא חזר לבריטניה עם הוריו ב-1920 כשהיה בן 12, והשלים את לימודיו בלונדון. למד משפטים וקיבל הסמכה בשנת 1932 במשך שנים עסק כעורך דין. במהלך מלחמת העולם השנייה עבד בעבור משרד המלחמה ושירות השידור הבריטי (הבי.בי.סי), שם ניצל את ידיעת השפה הרוסית.
קראטון ילגרן
גאולוגיה
ההשערה המקובלת היא שקראטון ילגרן נבנה בין לפני 2.94 מיליארד שנים לבין 2.63 מיליארד שנים כתוצאה מהצטברות של פיסות קרום של קרום כדור הארץ או גושים רבים, שמרביתם נוצרו בין לפני 3.2 מיליארד שנים ללפני 2.8 מיליארד שנים. מאורע הצטברות זה מתבטא במחדרים רבים של גרניט וגרנודיוריט, המרכיבים מעל ל-70% מקראטון ילגרן; בגעשיות של בזלת תולאיטית וקומטיט; בהתמרה אזורית ומעוות כמו גם הצטברות משמעותית של זהב בקראטון. תהליכי ההצטברות התרחשו במספר שלבים, קרוב לוודאי שבין השלבים של הצטברות של פיסות קרום הפרידו שלבים של הפחתה, כאשר פעילות מחודשת התרחשה באופן מקרי.
לאונרד שפירא
אודות
בשנת 1955 פרסם את ספרו הראשון - "המקורות של האוטוקרטיה הקומוניסטית". באותה שנה הצטרף לסגל בית הספר לכלכלה של לונדון שם לימד עד לפרישתו בשנת 1975. היה מנחה הדוקטורט של הפרופסור הישראלי ישראל גצלר. נפטר ב-1983
קראטון ילגרן
גאולוגיה
חלק מהחגורות הירוקות וסלעי הגרניט עתיקים מאוד ומתוארכים לפני 3.1-2.9 מיליארד שנים, וכמה צעירים קצת יותר ומתוארכים לפני 2.75-2.65 מיליארד שנים.
לאונרד שפירא
אודות
ספרו המפורסם ביותר, "המפלגה הקומוניסטית והאיחוד הסובייטי", פורסם לראשונה ב-1960 והורחב בשנת 1970.
קראטון ילגרן
חלקי הקראטון
קראטון ילגרן מורכב בעיקר מכמה פיסות קרום:
אגני השקעה
קראטון ילגרן מכוסה חלקית באגני השקעה מהפלאוזואיקון ומהפנרוזואיקון במזרח ובצפון-מזרח, כולל אגן קנינג (Canning Basin). הוא גובל בחלקו המערבית במתלול דרלינג (Darling Scarp) ובהעתק דרלינג (Darling Fault) המפרידים בין קראטון ילגרן לאגן פרת' (Perth Basin) במערב. הקראטון מכוסה על ידי כמה שרידים של אגני השקעה מתור היורה כדוגמת תת-אגן קולי (Collie Sub-Basin).
בנוסף יש בקראטון ילגרן ציפוי משמעותי של משקעים של נחלים קדומים מהשלישון, או אפילו צעירים יותר, שנוצרו מסחיפה ממושכת, השקעה והשקעה מחודשת של רצפי כיסוי ורגולית ישנים על תשתית הארכאיקון.
רצפי כיסוי מוכרים מהשלישון כוללים את אגן ברמר (Bremer Basin), אגן אופיסר (Officer Basin) וכו'.
רגולית
משערים כי קראטון ילגרן היה במשך זמן רב מאוד בגובה פני הים או מעליהם. חלק מהרגולית של קראטון ילגרן הוא בין העתיקים ביותר בעולם, כשהוא משקף אירועי בליה קדומים כתחילת הקרטיקון. הוא נוצר בקווי רוחב טרופיים ובתנאים של קראטון ילגרן, בלא פעולת קרחונים והטופוגרפיה השטוחה פחות או יותר שתוצאתה סחיפה שולית יחסית.
הרגולית עבר בליה קיצונית, בחלק מהאזורים הוא הותמר לספרוליט עד כ-100 מטרים מתחת לפני השטח. שכבה זו נוצרה ככל הנראה בתנאי אקלים טרופיים במהלך עידן הקנוזואיקון ועד תקופת הפלאוקן, כפי שהוכח מהימצאותם של שורשי עצים מאובנים בני 60 מיליון שנים בדוריקרסט המנומר. אירועי בליה קודמים נחשפו בלטריט המכיל תחמוצת ברזל מתור היורה, לפני כ-180 מיליון שנים.
הרגולית של קראטון ילגרן משפיע ישירות על החי והצומח, מכיוון שחלק מהקרקע התאבן. מפלס מי התהום הוא גבוה, אבל רוב מי התהום הוא מלוחים מאוד, וחלקם רווי במלח. עקב כך שטחים נרחבים עקרים מצמחייה, ויש בהם מספר משמעותי של אגמי מלח. מקור המלח הוא בהשקעה של מלח מהים שכיסה כמה פעמים את האזור היבשתי של אוסטרליה במהלך עשרות מיליוני השנים האחרונות והתאדה כשהוא משאיר מאחוריו את המלח.
אוצרות טבע
קראטון ילגרן הוא מקור העיקרי לאוצרות הטבע של אוסטרליה. יותר ממחצית ההשקעות בחיפוש משאבים של אוסטרליה מושקע באזור זה, ומופקים ממנו כשני שלישים מכל הזהב ומרבית הניקל הניכרים באוסטרליה. הקראטון כולל כ-30% מעתודות הזהב הידועות בעולם, כ-20% מעתודות הניקל העולמיות, כ-80% מעתודות הטנטלום העולמיות, כמויות משמעותיות של עפרות ברזל, נחושת, אבץ ועתודות קטנות של עופרת. בנוסף הקראטון מכיל כמויות משמעותיות של פלטינה, ונדיום וטיטניום, יסודות נדירים (נטען כי בקראטון יש כ-60% מעתודות הניתנות להפקה) ואורניום.
מרבית הכרייה מתבצעת בחגורות הירוקות סביב מרכזי המכרות דגומת קלגורלי (Kalgoorlie), קמבלדה, נורסמן (Norseman) ווילונה (Wiluna). תרכיזי העופרה או המוצרים המוגמרים משונעים ברכבות או במשאיות לפרת' או לפרמנטל (Fremantle), אולבני (Albany) או ג'רלדטון.
יעקב קופל רייך
רבי יעקב קופל רייך (Jakob Koppel Reich 1838-1929) היה רב, מורה ומנהיג קהילתי יהודי הונגרי, יליד סלובקיה, מראשי היהדות האורתודוקסית ההונגרית במאה ה-19 ותחילת המאה ה-20. היה רב ראשי של הקהילה האורתודוקסית בבודפשט, שמרכזה היה (החל משנת 1913) בית הכנסת ברחוב קזינצי. בערוב ימיו היה חבר בבית העליון של הפרלמנט ההונגרי כנציג היהדות האורתודוקסית ההונגרית.
קורות חיים
נולד בוורבו באזור נייטרה שבסלובקיה (אז - בממלכה ההונגרית) במשפחת רבנים, לרב מבנוביץ, אברהם יחזקאל רייך. סבו מצד האב היה הרב יעקב קופל אלטנקונשטט, הידוע כ"קופל חריף", הרב מוורבו, מחבר "חידושי יעבץ" (1837 - על מסכת חולין) ותלמיד של "הנודע ביהודה".
יעקב קופל רייך למד תורה אצל אביו ואחר כך בישיבת פרסבורג (ברטיסלאבה) אצל הרב אברהם שמואל בנימין סופר מפרסבורג בעל ה"כתב סופר". בפרסבורג הצטיין יעקב קופל כעילוי ונבחר על ידי ה"כתב סופר" לשמש מדריך לבנו, שמחה בונם. כמו כן נבחר להיות חלק ממשלחת של חמישה תלמידים מצטיינים שנשלחו מישיבת פרסבורג אל חצר הרבי מצאנז.
התחתן בזיווג ראשון עם רבקה שאוור ובזיווג שני עם אחותה פייגא, בנותיו של הרב ישראל הרואה, אחד מתלמידי הרב משה סופר, שכיהן כרב של סובוטיסט. בשנת 1860 ירש את מקומו כרב של אותה עיירה. כעבור עשרים שנה עבר לכהן בעיירת הולדתו ורבו (בה שירת סבו). ב-1889 נענה להזמנת הקהילה האורתודוקסית בבודפשט והפך לרב הראשי שלה למשך ארבעים שנה. קודם כיהן בבית הכנסת ב"בית אורצי", ואחרי 1913 בבית הכנסת המפואר ברחוב קזינצי.
ההונגרית שבפיו הייתה קלוקלת, אולם הוא היה בעל ידע כללי רחב, והיה פעיל מאוד בארגון ובניהול העדה. הוא דבק בעקרונות של החת"ם סופר - שום פשרה בנושאי דת ונאמנות מוחלטת למדינה.
הקים בית ספר "תורת אמת" ששילב בתוכנית הלימודים גם מקצועות חול. כמו כן דאג בשנת 1920 ליסוד בית חולים של הקהילה בבודה, מושב זקנים ומוסד סיעודי.
בתקופת העוצרות, כאשר היה בן 89, נבחר לתפקיד ייצוגי של חבר בבית העליון של הפרלמנט ההונגרי, והיה לזקן הבית. יחד איתו נבחר גם הרב הנאולוגי של סגד, עמנואל לעף.
הוא לא כתב ספרים, אבל רבנים בני זמנו נהגו לצטט מדבריו.
הרב קופל רייך נפטר ביום י"ז אלול בשנת תרפ"ט - 22 בספטמבר 1929, הוא נקבר בבית העלמין הישן של הקהילה האורתודוקסית ברחוב צ'רס ( Csörsz utca).
זכה בחייו להוקרה רבה ואף קברו בבית הקברות היהודי ברחוב צ'רס בבודפשט הפך למקום לעלייה לרגל. הרב יוסף חיים זוננפלד, ראש העדה החרדית בירושלים, שהיה גם הוא יליד "הונגריה העליונה", נהג להזכירו כ"סבא קדישא". יורשו של הרב קופל רייך בראש הקהילה האורתודוקסית בבית הכנסת קזינצי היה חתנו, הרב מרדכי אפרים פישל זוסמן סופר (1867–1942). הרב יוסף ברויאר (נכדו של הרב שמשון רפאל הירש) הוסמך לרבנות על ידו.
משפחתו
בניו וחתניו של רבי קופל רייך שימשו אף הם כרבנים בערים שונות בהונגריה, באוסטריה ובארצות אחרות:
מלבד חתנו הרב סופר, שהוזכר כיורשו בראש בית הדין של הקהילה האורתודוקסית בבודפשט, היה לו חתן נוסף: הרב משה יוסף ליכטנשטרן, שכיהן כרבה של אוראין.
לקריאה נוספת
(פ. שוורץ - שם הגדולים מארץ-הגר 1959). Monuments,Rites, History'', CEU Press, Budapest, 1999
עידה
בהלכה האסלאמית (שריעה), עידה (בערבית: العدة, תעתיק מדויק: אלעִדה) היא תקופת המעבר של אישה אשר התאלמנה או אשר התגרשה. במהלך פרק הזמן הזה היא אינה יכולה להתחתן עם גבר חדש. תכליתה של תקופת הזמן הזאת היא להבטיח ככל הניתן שבמקרה שהאישה נמצאת בהיריון, תהיה ודאות באשר לזהות האב של הצאצא.
אורך תקופת העידה תלוי בכמה וכמה גורמים: על פי סורת א-טלאק, במקרי גירושין תקופת העידה היא שלושה חודשים, אלא אם האישה בהיריון, אז היא נמשכת עד שהיא יולדת. במקרה שהאישה גורשה על ידי בעלה לפני שהנישואים מומשו, אין תקופת המתנה לאחר הגירושין. אישה שבעלה נפטר, העידה שלה אורכת ארבעה חודשים ועשרה ימים מיום הפטירה של הבעל, בין אם הנישואים מומשו ובין אם לאו. חכמי הדת האסלאמיים גורסים כי תקופת הזמן הזאת גם מאפשרת לאלמנה הטרייה להתאבל, וגם שומרת ומגינה עליה מפני ביקורת אם היא החליטה להתחתן שוב. כמו כן, הדבר עוזר לדעת באופן ודאי יותר אם האישה בהיריון או לא.
מיכה ומכבי האש
"מיכה ומכבי האש" היא מעשייה פרי-עטה של הסופרת דליה רביקוביץ'.
עלילה
אמו של מיכה, גיבור הסיפור, שברה את ידה וכתוצאה מכך לא היה ביכולתה לבשל, דבר שציער את מיכה מאוד. השתמע שהתאונה קרתה עקב פנס מקולקל. מכיוון שאיש לא חשב לתקן את הפנס החליט מיכה לטפל בזאת בעצמו. הוא הוציא את נורת מנורת-השולחן שלו ממקומה. בנורה זו הוא החליט להשתמש כדי לתקן את הפנס. מיכה, שנחפז בדרכו, לא הבחין בשלט המודיע על האיסור לטפס על הפנס. הפנס היה גבוה מאוד ומיכה, שלא הצליח להכניס את הנורה, נשאר תקוע למעלה. הוא לא היה מסוגל לרדת למטה ועל-כך זעק לעזרה. אביו, ששמע אותו, הודיע כי הוא רץ למחסן, להביא סולם. אולם בסופו של דבר מיכה ניצל על ידי מכבי האש. זמן לא רב אחר כך חגג מיכה יום-הולדת ומכבי-האש, במחווה יפה, הופיעו באזור.
חלולים בחלל
חלולים בחלל (באנגלית: Space Goofs) היא סדרת אנימציה צרפתית שהופקה לטלוויזיה בשנת 1997 על ידי חברת ההפקות גאומנט. הסדרה שודרה בערוץ הילדים באמצע שנות התשעים.
עלילה
חמישה חייזרים מהחלל החיצון יצאו לפיקניק בכוכב אחר, אולם הם התנגשו במטאור אשר גרם להם לנחות על כדור הארץ. שם הם גרים בבית ומנסים לסלק את כל האנשים שמנסים לפרוץ לביתם.
הצלחה
הסדרה זכתה להצלחה גדולה בצרפת, בעקבות בדיחות הסלפסטיק, והומור לא תקין פוליטית.
התוכנית שודרה בארץ בערוץ הילדים במסגרת שידורי "טלמאניה".
אופנוע שלג
מבנה
אופנועי שלג מיועדים בדרך כלל לרוכב ונוסע היושב מאחורי הרוכב האוחז בכידון. הכידון משמש לקביעת כיוון התנועה של מגלשי שלג הנמצאים בחזית האופנוע. המגלשים מתוכננים להתאים לתנועה בשלג רך ועמוק המונע בדרך כלל תנועת כלי רכב כבדים רגילים.
הנעת אופנוע שלג מבוססת על מערכת זחלים וגלגלים המונעת בדרך כלל במנוע שתי פעימות או ארבע פעימות. בעבר היו נפחי המנוע המקובלים בגודל כמה מאות סמ"ק, אך בעשור הראשון של המאה ה-21 אף יוצרו אופנועי שלג עם מנועים בנפח 1,200 סמ"ק והספקים מרביים של כ-150 כוחות סוס.
היסטוריה
אופנוע שלג במבנה המוכר כיום, הוצג לראשונה ב-1960 על ידי חברת בומברדייה הקנדית. לחברה היה באותה עת ניסיון רב בייצור רכבי שלג כדוגמת חתולי שלג, והופעתם של מנועים קלים יותר איפשרה את תכנונם של אופנועי השלג הראשונים, שנמכרו תחת המותג סקי-דו. עד מהרה קמו חברות מתחרות רבות שהעתיקו את התכנון של סקי-דו ומכירות אופנועי השלג הגיעו ב-1971 לשיא של חצי מיליון יחידות. משבר הנפט ב-1973 הוביל לירידה חדה במכירות אופנועי שלג ושיא זה לא שוחזר מאז.
בעשור הראשון של המאה ה-21 היו ארבע יצרניות גדולות של אופנועי שלג, רובן מאמריקה הצפונית. סקי-דו, שכבר אינה חלק מבומברדיה, פולריס, ימאהה וארקטיק קאט.
נועם אכטל
נועם אכטל (נולדה ב-16 באפריל 1996) היא כדורגלנית ישראלית, המשחקת כמגנה בקבוצת אס"א תל אביב בליגת העל בכדורגל נשים ובנבחרת ישראל.
ביוגרפיה
אכטל נולדה בקיבוץ יגור ובגיל 11 התחילה לשחק בקבוצת הנערות של מכבי כישרונות חדרה וזכתה איתה ב-3 אליפויות ובגביע המדינה לנערות.
בשנת 2012 התקבלה לאקדמיה לכדורגל לבנות במכון וינגייט. בשנה הראשונה שיחקה במקביל בקבוצת האקדמיה כקפטנית ובקבוצות הנערות והבוגרות של חדרה. סה"כ 65 משחקים בעונה כולל משחקי הגביע.
ב-2014 חזרה לקבוצתה מכבי כישרונות חדרה והייתה שותפה לזכייה בגביע המדינה.
בעונה שלאחר מכן עברה למ.כ רמת השרון והייתה שותפה לזכייתה הראשונה באליפות ולאחר שנתיים גם בזכייתה הראשונה בגביע.
בעונת 2018/2019 עברה לאס"א תל אביב וזכתה איתה בדאבל.
בנבחרת
את הופעת הבכורה שלה בנבחרת הבוגרת ערכה ב-2017 נגד נבחרת ליטא ורשמה 7 הופעות במדים הלאומיים.
אייכנר
אייכנר הוא שם משפחה ממקור גרמני (Aichner או Eichner).
פאבל ווליה
פאבל אלכסייביץ' ווליה (ברוסית: Павел Алексеевич Воля; נולד ב-14 במרץ 1979, בפנזה, רוסיה הסובייטית, ברית המועצות, שמו האמיתי הוא דניס אלכסייביץ׳ דוברובולסקי) הוא מגיש טלוויזיה, שחקן וזמר רוסי.
קריירה
כשחקן KVN לשעבר, הוא החל להנחות את התוכנית הרוסית קומדי קלאב, שהופק על ידי גאריק מרטירוסיאן ושודר בערוץ TNT. בשנת 2007 הוציא ווליה את אלבום האולפן הראשון שלו. החל משנת 2008 מנחה את תוכנית הטלוויזיה ״קומדי קלאב״ ברשת TNT.
ווליה נשוי לאשת הספורט ומגישת הטלוויזיה ליאסאן אוטיאשבה, ולהם בן רוברט, יליד 14 במאי 2013 ובת סופיה, ילידת 6 במאי 2015.
אייפון 11 פרו
אייפון 11 פרו (באנגלית: iPhone 11 Pro) הוא טלפון חכם בעל מסך מגע מבית חברת אפל. המכשיר הוכרז ב-20 בספטמבר 2019 באירוע השקה בינלאומי של החברה כמדי שנה, באותו אירוע גם הוכרזו שאר המכשירים בסדרה, ה-Apple Watch מסדרה 5 ושירותים נוספים שמציעה אפל ללקוח. המכשיר הוא יורשו של האייפון XS/Max, והוא חלק מסדרת האייפונים החדשה (הוכרז לצד האייפון 11 והאייפון 11 פרו מקס).
המכשיר מגיע עם המעבד החדש של אפל, A13 Bionic. המכשיר כולל מערך מצלמות משולש לראשונה במכשירים של חברת אפל. המכשיר נמכר עם מטען מהיר בהספק של 18W המאפשר טעינה מהירה בניגוד לאייפון 11 אשר נמכר עם מטען 5W בדומה לאייפונים מדורות קודמים.
השקת המכשיר בישראל התקיימה 6 ימים לאחר ההשקה בארצות הברית. במסגרת אירוע לילה לבן בחצות בין 25–26 בספטמבר 2019.
עיצוב
האייפון 11 פרו/מקס זמין לרכישה ב 4 צבעים: אפור חלל, כסוף, ירוק חצות וזהב. בגב המכשיר, בצדו האחורי ממוקם מערך מצלמות משולש לצד חיישן פלאש. מערך הצילום זהה בין שתי הגרסאות, וכולל עדשה ראשית, רחבה וטלפוטו.
חומרה
האייפון 11 פרו/מקס, בדומה לאייפון 11, מכיל בתוכו את המעבד A13 Bionic של אפל. דגמי המכשיר מגיעים עם שלוש אפשרויות לאחסון פנימי: 64, 256 או 512 ג'יגה, וסך זיכרון ראם של 4GB. האייפון 11 פרו עמיד במים ואבק, בתקן IP68 (עמיד למים תחת 4 מטרים עד 30 דקות).
עם זאת, אחראיות היצרן אינה מכסה נזקי נוזלים בטלפון. כמו כן, בדומה למכשירי האייפון הקודמים בסדרה, למכשיר אין שקע לחיבור אוזניות.
בדומה למכשירי אייפון 11, XS/Max, XR ו X. מכשיר זה אינו מצויד בסורק טביעות אצבע אלא בסורק פנים הנמצא ב"נוץ'" אשר נמצא בחלקו העליון של המכשיר אשר פותח את נעילת הטלפון באמצעות תווי הפנים של המשתמש.
מסך
האייפון 11 פרו/מקס מגיע עם מסך OLED (בניגוד לאייפון 11 שמגיע עם תצוגת LCD), והוא תומך בטכנולוגיית IPS. מסך האייפון 11 פרו בגודל של 14.73 ס"מ וברזולוציה של 2436x1125. מסך מכשיר המקס בגודל של 16.51 ס"מ וברזולוציה של 2688x1242. המסך תומך ברזלוציית HDR, Dolby Vision, True-Tone. בדומה לאייפון 11, הXS, XR. ו-הX, בחלקו העליון של המכשיר ממוקמות מערך המצלמות הקדמיות והרמקול.
מצלמה
המכשיר כולל מערך מצלמות אחורי משולש הכולל 3 עדשות כפולות באיכות של 12 מגה פיקסל וזוג מצלמות קדמיות אשר גם הן באיכות זהה בניגוד למכשיר הדגל הקודם בסדרה.
העדשה הראשית אשר נמצאת בין שתי העדשות האחרות היא עדשת 13 מ"מ, בעלת f/1.8. העדשה התחתונה היא עדשת טלפוטו ברוחב 52 מ"מ, בעלת 2/f עם זום אופטי קבוע של X2. העדשה העליונה היא עדשה רחבה בעלת 2.4/f וכוללת שדה ראייה של עד כ-120 מעלות.
תוכנה
אייפון 11 פרו/מקס מגיעים עם מערכת ההפעלה של אפל, iOS 13.
רמי בר חמא
רמי בר חמא היה אמורא בבלי שחי בדור רביעי. למד אצל רב חסדא, וחברו ללימודים שם היה רבא. כך מוצאים בתלמוד דברים שמסר בשם רב ששת, ובשם רב נחמן ורבי יצחק.
רמי בר חמא נחשב לתלמיד חכם חריף, ועל כל שאלה שנשאל היה עונה על פי ההיגיון ("מסברה"), ולא רק בהסתמך על מקורות קודמים לו ("מברייתא"), בשונה מרב ששת שהיה עונה תמיד בהסתמך על המקורות הקודמים לו. הלך מחשבה זה של רמי בר חמא גרם לתלמידו רב יצחק בריה דרב יהודה לנטוש את הלימודים אצלו, ולעבור ללמוד אצל רב ששת.
רמי בר חמא נפטר בגיל צעיר (על פי חלק מהמקורות בגיל 27). מפאת גילו הצעיר, לא הספיק לקבל את התואר רב באופן רשמי.
אחיו, וחותנו רב חסדא
רמי בר חמא היה אחיו של רב עוקבא בר חמא, והם נישאו לשתי אחיות - הבנות של רב חסדא, רבו של רמי בר חמא. אודות כך מסופר בתלמוד כי רמי בר חמא וחברו, רבא, ישבו לפני רבם רב חסדא שהחזיק את בתו הקטנה, ורב חסדא שאל אותה למי מהם היא רוצה להינשא, והיא ענתה "עם שניהם". לימים נישאה לרמי בר חמא, וכאשר הוא נפטר, נישאה לרבא.
רב חסדא, חותנו של רמי בר חמא העריכו ביותר, ואף התבטא כי בעקבות חתניו שהיו גדולי הדור, הוא מעדיף שיהיו לו בנות מאשר בנים.
רבא ורמי בר חמא, היו לומדים רבות יחדיו, ובתלמוד מוזכרים עשרות דיונים משותפים שלהם. מסופר, כי כשהיו עומדים מלפני רב חסדא אחרי שלימד אותם, היו חוזרים יחד מה ששמעו מפיו של רב חסדא: דבר פלוני אסור, דבר פלוני מותר, ולאחר מכן היו חוזרים ומעיינים בסברת ההלכות, והאם יש להקשות עליהם. אף על פי שרמי בר חמא היה תלמידו המובהק וחתנו של רב חסדא, כאשר רב חסדא שאל אותו הלכה מסוימת, הוא אמר לו כי יאמר לו אותה רק לאחר שישמש אותו בדבר מסוים, ופרשני התלמוד הסבירו זאת בכך שאין התורה נקנית אלא ביגיעה, בדומה לאבימי שבא לפני תלמידו רב חסדא כדי ללמוד את מסכת מנחות אותה שכח ולא קרא לו שיבוא לפניו, מפני שכתוב.
משפחתו
לפי המובא במסכת ביצה הוא היה חותנו של רב אשי, ולפי היימן זו היא הגרסה הנכונה (למרות שבמסכת חולין מובא אחרת). לפי גרסה זו, אמר עליו רב אשי שהיה "מרא דעובדא", [=מדקדק במעשיו (רש"י)]. אמנם ברוב כתבי היד גם במסכת ביצה הגרסה כמו בחולין.
נכדו של רמי בר חמא, בן בתו, היה האמורא אמימר.
בגמרא מסופר כי אמו כתבה לו להוריש לו את נכסיה בשעת בוקר, אך באותו היום בשעת ערב כתבה כנ"ל לבנה / אחיו מר עוקבא, הלך רמי לרב ששת ופסק לטובתו, הלך אחיו מר עוקבא לרב נחמן ופסק לטובת מר עוקבא. התפתח ביניהם ויכוח אך לבסוף הוכרע כרב נחמן.
טירת ליכטנשטיין
טירת ליכטנשטיין (בגרמנית: Burg Liechtenstein) היא מבנה במדינת אוסטריה תחתית שבאוסטריה. היא שוכנת ליד העיירה מריה אנצרסדורף, בפרבריה הדרומיים של העיר וינה. הטירה היא מקום מוצאו של בית ליכטנשטיין, השולט בנסיכות ליכטנשטיין.
הטירה
הטירה נבנתה במאה ה-12. היא נהרסה על ידי העות'מאנים במהלך המצור על וינה בשנת 1529, הוקמה מחדש ושוב נהרסה במהלך קרב וינה ב-1683. היא עמדה בהריסותיה עד 1884 ואז שוקמה.
בית ליכטנשטיין הוא בעליה של הטירה, מאז הקמתה ועד המאה ה-13, ושוב משנת 1808 ועד כה. חלק מבניו נולדו בטירה.
הטירה משמשת כמוזיאון של בית ליכטנשטיין ומבקרים רבים פוקדים אותה במהלך השנה. בנוסף מתקיים בה מדי קיץ פסטיבל תיאטרון על שם המחזאי יוהאן נסטרוי. סצנות של מספר סרטי קולנוע צולמו בטירה בהם סרט הקולנוע משנת 1993, שלושת המוסקטרים.
עבאסי (מטבע)
עבאסי (בפרסית: عباسی) היה מטבע עשוי זהב או כסף, שהונפק לראשונה בסביבות שנת 1620 באיראן  בימי השאה הספווי עבאס הראשון (1629-1581). מטבע זה היה בשימוש עד תחילת המאה ה-20. ערכם נקבע לפי משקל. בהתחלה שקל עבאסי 7.7 גרם. במקור 1 מטבע עבאסי מכסף היה שווה ל-2 מחמודי (אוזלטון) = 4 שאהי (שאורה) = 10 ביסטי = 40 קזבקי (פולי) = 200 דינרים. המטבע עבאסי מזהב היה שווה 2000 דינר. 1 טומן היה שווה 50 עבאסי. היו ידועים גם מטבעות כבדים יותר של 9,22 גרם. אחרי 1762 נפוץ מטבע זה, אך במשקל פחות, גם בגאורגיה ובאזרבייג'ן ואף יוצר במטבעה מקומית בטיפליס (טביליסי). בגאורגיה קראו למטבע זה "אבאזי". אחרי סיפוחה של גאורגיה לאימפריה הרוסית בשנת 1801 הנפקת הסוגים השונים של ה"אבאזי" (כולל  "מחמודי" = חצי אבאזי, ה" שאהי" - רבע אבאזי, "ביסטי" = עשירית אבאזי ו"דינר" - 1/200 עבאסי) המשיכה בשנים 1804–1832 והשפיעה על ייצור המטבע הגאורגי החדש, "קרטולי טטרי" מכסף.
באפגניסטן הונפקו מטבעות עבאסי בימי השליטים חביבוללה חאן ואמנוללה חאן, עד שנת 1926.
נעים קטן
נעים קטן (בצרפתית: Naïm Kattan; 26 באוגוסט 1928 – 2 ביולי 2021) היה סופר, מחזאי ומבקר ספרות יהודי-עיראקי קנדי.
קטן נולד בבגדאד שבעיראק. למד בתיכון אליאנס בבגדד. בין השנים 1945 ל-1947 למד משפטים באוניברסיטת בגדאד. למד ספרות בסורבון בפריז משנת 1947 עד לשנת 1951. בשנת 1954 היגר למונטריאול והתגורר שם עד למותו.
בשנת 1971 הוא השתתף בסרט על מרד ורשה של אנדרה אלבז.
בשנת 1984 התמנה לראש המחלקה לספרות והוצאה לאור במועצה הקנדית לאמנויות (Canada Council). בשנת 1994 התמנה לפרופסור חבר באוניברסיטת קוויבק. פרסם מספר ספרים, מסות, סיפורים קצרים ומחזות.
נפטר ב-2 ביולי 2021.
מעבר וינדוורד
מעבר וינדוורד (באנגלית: Windward Passage, בספרדית: Paso de los Vientos) הוא מצר ים בים הקריבי, המפריד בין האיים קובה והיספניולה, והמחבר בין האוקיינוס האטלנטי לים הקריבי.
רוחבו של המעבר הוא כ-80 קילומטרים והנקודה העמוקה ביותר בו היא כ-1,700 מטרים מתחת לפני הים. בחלקו המערבי ממוקם מחוז גואנטנמו בקובה, מדרום מזרח לו שוכן המחוז הצפון מערבי בהאיטי, מדרום ממוקם האי נבאסה ומצפון האי אינגואה שבאיי הבהאמה.
המעבר הוא הנתיב הימי הישיר בין תעלת פנמה לבין מזרחה של ארצות הברית.
ג'ון קונרדס
ג'ון קונרדס (באנגלית: John Konrads בלטבית: Jānis Konrads; 21 במאי 1942 – 25 באפריל 2021) היה שחיין אוסטרלי, אלוף אולימפי, שקבע 26 שיאי עולם במשחים בסגנון חופשי, מ-200 מטר ועד 1500 מטר (כולל). יחד עם אחותו, אילזה, שאף היא שיאנית עולם בשחייה ובעלת הישגים אולימפיים, הם כונו "קונרד קידס" ("Konrad Kids").
ביוגרפיה
קונרדס נולד בריגה שבלטביה. באוגוסט 1944, במהלך מלחמת העולם השנייה היגרה משפחתו לגרמניה. בשנת 1949 ניסתה משפחתו להגר לארצות הברית, אך בשל גודלה של המשפחה שלטונות ארצות הברית סירבו לתת להם אשרה, בניגוד לאוסטרליה שהסכימה לתת להם אשרה. בתחילה הם הופנו לגור במחנה מהגרים ליד מייטלנד, שבניו סאות' ויילס ואחר כך עברו למחנה ביורנקוויניטי שבמערב ניו סאות' ויילס ששימש בעבר כבסיס של חיל האוויר המלכותי האוסטרלי. אביו לימד את הילדים לשחות, מחשש שהם יטבעו בבורות המים שבסביבה. לאחר ששהה 4 שבועות בבית חולים, בשל מחלת הפוליו בה לקה, החל קונרדס לשחות כדי לחזק את גופו ושריריו.